Ryk lande wil SA betaal om steenkool te laat vaar | Maroela Media
Ryk lande wil SA betaal om steenkool te laat vaar
'n Groep welvarende lande het Dinsdag onderneem om minstens $8,5 miljard (sowat R130 miljard) asook tegniese steun aan Suid-Afrika te gee om die land te help oorskakel na 'n laekoolstof-ekonomie.
Frankryk, Duitsland, Engeland, die VSA en die Europese Unie (EU) het die ooreenkoms by die COP26-klimaatsberaad in Glasgow met Suid-Afrika aangegaan in 'n poging om 'n "billike oorgang" vir Suid-Afrika se ekonomie, wat swaar op steenkool steun, te help verseker.
Pres. Cyril Ramaphosa het die ooreenkoms as 'n "waterskeidingsoomblik" bestempel en gesê dit is "bewys dat ons ambisieuse klimaatstappe kan doen terwyl ons energiesekerheid verhoog, werk skep en nuwe geleenthede vir belegging skep met die steun van ontwikkelde lande".
Die skenkers sal aanvanklike finansiering van sowat R130 miljard oor 'n tydperk van drie tot vyf jaar in die vorm van toelae, konsessielenings, beleggings en risiko-deling verskaf. Dit sal grootliks die private sektor betrek.
Die ooreenkoms word aangevul deur 'n komponent om tegniese hulp te bied en konsentreer veral daarop om die land se kragopwekkingstelsel te hervorm.
Suid-Afrikaners is die afgelope ruk opnuut aan beurtkrag onderwerp weens voortgesette probleme met Eskom se opwekkingskapasiteit.
Man met winkelpop doodgeslaan
Onafhanklike dokter moet nou Agrizzi ondersoek
en dan?????? ek is all 4 go green, maar geld gaan net in broeksakke met gaaitjies in verdwyn en hoeveel mense se werk gaan hierdeur geraak word?
Hulle moet net nie die R130 miljard vir die regering gee nie, Dan is daar oor 5 jaar niks aangewend nie en die geld is ook op.
Kan waarborg dat daar n groot hap van daai geld gaan verdwyn.
Moet nie net geld gee nie asseblief, kom kyk dat dit optimaal benut word.
Hier is voorspelling. Steenkool sal dan alles China toe gaan en enige geld wat nie uit ANC kloue gehou kan word nie,gaan kaderstoe